مجمع تقریب مذاھب اسلامی کے جنرل سکریٹری:

تکفیری عالم اسلام کیلئے سب بڑا خطرہ

رسا نیوز ایجنسی – سرزمین ایران کے معروف شیعہ عالم دین حجت الاسلام و المسلمین محسن اراکی نے مذھبی فتنہ کو عالم اسلام سب بڑی مصیبت جانا اور کہا: تکفیری عالم اسلام کیلئے سب بڑا خطرہ ہیں

خبر کا کوڈ: ۶۸۴۹

تاریخ: ۰۵ شهريور ۲۰۱۴ - ۱۶:۳۵

رسا نیوز ایجنسی کی رپورٹ کے مطابق، مجمع تقریب مذاھب اسلامی کے جنرل سکریٹری حجت الاسلام و المسلمین محسن اراکی نے مسلکی فتنہ کو عالم اسلام کی سب بڑی مصیبت جانا ۔

حجت الاسلام و المسلمین محسن اراکی نے تکفیریوں کو صہیونی کا حامی جانا اور کہا: بلا شبہ دشمنوں کی جانب سے جو فتنہ برپا کیا گیا اس کے پیچھے صہیونی حکومت کا ہاتھ ہے اور بعض سامراجی ممالک آشکارا طور پر ان گروہوں کی حامی ہیں ۔

انہوں ںے مزید کہا: تکفیریوں کے پروپیگنڈے ، مذہبی فتنے اور ان کی اعمال سے تمام مسلمانوں کو نقصان پہنچ رہا ہے ۔

مجمع تقریب مذاھب اسلامی کے جنرل سکریٹری نے مزاحمت کی کامیابیوں کی جانب اشارہ کرتے ہوئے کہا : اسلامی مزاحمت خواہ وہ لبنان میں ہو یا فلسطین میں یا کسی اور اسلامی ملک میں ، اس نے یہ ثابت کردکھایا ہے کہ وہ برد بار ، مضبوط اور طاقتور ہے جسے کوئی بھی طاقت متزلزل نہیں کرسکتی ۔